โปรดสรุปบทความ หลักการสแกนหุ้นอย่างง่าย
การแสกนหุ้นถือเป็นอีกหนึ่งวิธีหาหุ้นยอดนิยมในปัจจุบัน หลักการง่ายๆ คือการใช้ตัวเลขต่างๆ ของบริษัทที่มีในฐานข้อมูลเพื่อคัดกรองบริษัทที่น่าสนใจออกมา ถ้าเป็นนักลงทุนแนววีไอ ส่วนใหญ่จะใช้ข้อมูลเกี่ยวกับงบการเงิน เช่น EPS growth, ROE, D/E, P/E, P/BV, EV/EBITDA เป็นต้น หลายคนถามผมว่าผมมีสูตรของตัวเองไหม เวลาหาหุ้น ผมหาหุ้นอย่างไร? เชื่อไหม ผมเคยแสกนหาหุ้นแค่ช่วงประมาณสามเดือนแรกของการลงทุนเท่านั้น หลังจากนั้นผมก็ไม่เคยใช้อีกเลย ผมให้ปัจจัยทางคุณภาพและปริมาณอย่างละ 50 : 50 และผมค้นพบว่าคุณภาพมาก่อนปริมาณ การนำหุ้น ROE สูง P/E ต่ำมาอ่านทุกตัวนั้น มีความสัมพันธ์ระหว่างตัวอย่างในกลุ่มน้อย ในกลุ่มที่แสกนมาอาจมีทั้งหุ้นเติบโต หุ้นเทิร์นอะราวน์ หุ้นมีกำไรพิเศษ หุ้นโภคภัณฑ์ หุ้นที่ ROE สูงตามธรรมชาติ และหุ้น ROE สูงเพราะ D/E สูง สมมติแสกนมาเจอ CPALL INTUCH BEC AUCT และ TASCO แบบนี้วิเคราะห์ยากใช่ไหม เพราะมันมีความสำคัญภายในกลุ่มน้อย ผมจึงไม่ค่อยใช้การแสกนเลย สำหรับผม ผมวิเคราะห์ได้ยาก แล้วผมหาหุ้นอย่างไร คำตอบคือ ผมนั่งอ่านหุ้นไปทีละอุตสาหกรรม เปรียบเทียบกันในกลุ่มก่อน เช่น สื่อสาร ผมก็ดู ADVANC TRUE DTAC เทียบกันเพราะธุรกิจคล้ายกัน พอดูพื้นฐานธุรกิจแล้ว ค่อยมาดูงบการเงินต่อ วิเคราะห์ไปทีละตัว ตัวไหนดีเก็บใส่รายชื่อไว้ ก่อนไปหาหุ้นกลุ่มอื่นต่อ วิธีนี้ข้อดีคือหุ้นมีความสัมพันธ์กันสูง วิเคราะห์ง่าย ภาพชัดเจน ทำไปเรื่อยๆ แบบนี้ วันนึงเดี๋ยวหุ้นมันก็หมดตลาดเอง แต่ผมไม่ได้บอกว่าการแสกนหุ้นไม่มีประโยชน์นะ การสแกนหุ้นเหมาะกับการลงทุนเชิงเทคนิคคอล เชิงควอนติเททีฟ หรืออาจจะเหมาะกับทุกคนที่ไม่ใช่ผมก็ได้ (ตลก) ผมไม่ค่อยอินกับตัวเลขเพียงอย่างเดียวเท่าไหร่ อดีตพิสูจน์ให้เห็นหลายต่อหลายครั้งว่าหุ้นที่เคยมีงบการเงินแข็งแกร่งมากๆ หากพื้นฐานทางคุณภาพไม่ดีมันก็ดับได้ แต่มันแสกนไม่เจอเพราะมันดับไปแล้วไง คำถามคือแล้วถ้าเราแสกนรอบนี้ เราจะเจอหุ้นดับตัวต่อไปหรือเปล่า สุดท้ายผมมองว่าการลงทุนไม่มีทางลัด การแสกนหุ้นด้วยพารามิเตอร์ต่างๆ ผมว่าวีไอมือใหม่ทุกคนเคยทำ และหลายคนคงมองว่าไม่ค่อยนำไปประยุกต์ใช้ได้เท่าไหร่ และจะกลับมาทำอีกทีก็ตอนอ่านหุ้นจนหมดแล้ว หมดมุก มาแสกนเล่นหาหุ้นอ่านรายตัว ของแบบนี้ลางเนื้อชอบลางยา คนแต่ละคนมีแนวทางไม่เหมือนกัน มีตะแกรงที่ไม่เหมือนกัน แต่สำหรับผม ตะแกรงร่อนหุ้นที่ดีที่สุดคืออ่านหุ้นทุกตัวจนหมดตลาดนั่นแหละ เรียนรู้ถึงจุดหนึ่ง ระบบการประมวลผลในสมองเรามันจะร่อนหุ้นดีออกมาให้เอง ลงทุนศาสตร์ – Investerest ลงทุนศาสตร์ – Investerest
หลักการง่ายๆ ในการสแกนหุ้นที่คนส่วนใหญ่ใช้กัน นั่นก็คือ การใช้ตัวเลขต่างๆ ของบริษัทที่มีในฐานข้อมูล เพื่อคัดกรองบริษัทที่น่าสนใจ โดยนักลงทุนแนววีไอจะใช้ข้อมูลเกี่ยวกับงบการเงิน เช่น EPS growth, ROE, D/E, P/E, P/BV, EV/EBITDA ในการคัดกรอง โดยคุณภาพต้องมาก่อนปริมาณ แม้ควรให้ความสำคัญเทียบเท่ากันก็ตาม ซึ่งการนำหุ้น ROE สูง P/E ต่ำมาอ่านทุกตัว จะพบว่ามีความสัมพันธ์ระหว่างตัวอย่างในกลุ่มน้อย คือพบทั้งหุ้นเติบโต หุ้นเทิร์นอะราวน์ หุ้นมีกำไรพิเศษ หุ้นโภคภัณฑ์ หุ้นที่ ROE สูงตามธรรมชาติ และหุ้น ROE สูงเพราะ D/E สูง หรืออีกวิธีที่ดีกว่าการสแกนหุ้น คือ การอ่านหุ้นทีละอุตสาหกรรม แล้วเปรียบเทียบกันในกลุ่มเดียวกันก่อน เริ่มจากพื้นฐานธุรกิจ และงบการเงิน ก่อนจะเก็บใส่รายชื่อไว้ และหาหุ้นกลุ่มถัดไป ซึ่งวิธีนี้จะมีข้อดีคือ หุ้นมีความสัมพันธ์กันสูง วิเคราะห์ง่าย ภาพชัดเจน แต่จะต้องทำไปเรื่อยๆ จนหุ้นหมดตลาด เพื่อคัดกรองหุ้นที่น่าสนใจจริงๆ
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน